Μουσείο της Βοϊβοντίνας

Το **Μουσείο της Βοϊβοντίνας** (Σερβικά, κυριλλικό αλφάβητο: Музеј Војводине, σερβικά, λατινικό αλφάβητο: *Muzej Vojvodine*) είναι ένα μουσείο τέχνης και φυσικής ιστορίας στο Νόβι Σαντ της Σερβίας.  Το μουσείο στεγάζεται σε ένα παλιό αρχοντικό, με δύο ημικυκλικές σκάλες στο εσωτερικό του, οι οποίες οδηγούν στον πάνω όροφο, όπου και φιλοξενούνται οι εκθέσεις του μουσείου.  Το μουσείο μετακόμισε στις τις σημερινές εγκαταστάσεις του το 1974, χρονιά κατά την οποία μεταφέρθηκε στο κτήριο του πρώην δικαστικού μεγάρου, το οποίο χτίστηκε το 1896 από τον Ούγγρο αρχιτέκτονα Γκιούλα Βάγκνερ. 

## Εκθέματα
Το Μουσείο της Βοϊβοντίνας στεγάζει μια συλλογή η οποία περιέχει πάνω από 400.000 εκθέματα που καλύπτουν 70.000 χρόνια ζωής στην περιοχή  και μια βιβλιοθήκη που αποτελείται από περισσότερους από 50.000 τόμους.

Στο μουσείο, το οποίο αποτελεί ένα από τα σημαντικά μουσεία της χώρας, περιέχονται εκθέματα από την παλαιολιθική περίοδο (όπως απολιθώματα),  από την αρχαιότητα, από τη ρωμαϊκή εποχή, από την εποχή του Μεσαίωνα, καθώς και από τη νεότερη ιστορία της Σερβίας. Επίσης, στο μουσείο περιλαμβάνονται εκθέσεις με αντικείμενα αρχαιοβοτανολογίας, αλλά και με νομίσματα της χώρας, από τη δημιουργία της μέχρι και πρόσφατα. Υπάρχουν επίσης εκθέσεις με μικροπράγματα της καθημερινότητας, όπως είδη κουζίνας, παιδικά παιχνίδια, εργαλεία και πολλά άλλα, που δείχνουν την πρόοδο της κοινωνίας από πλευράς πολιτισμού έτσι όπως εκδηλωνόταν στην καθημερινότητα των κατοίκων. 

Επίσης, στο πλαίσιο μόνιμης έκθεσης του μουσείου, παρουσιάζεται ένας δρόμος της πόλης της Βοϊβοντίνας από τις πρώτες δεκαετίες του 20ού αιώνα. Προσεκτικά επιλεγμένα, πρωτότυπα και αυθεντικά αντικείμενα μεταφέρουν τον επισκέπτη σε μια περασμένη εποχή με έναν διαφορετικό και νέο τρόπο. Προκειμένου να φέρει πιο κοντά του την ατμόσφαιρα εκείνης της εποχής, αυτός ο χαρακτηριστικός δρόμος της πόλης της Βοϊβοντίνας σχεδιάστηκε, μέσα από φωτογραφίες σημαντικών κτηρρίων και αυθεντικές βιτρίνες ενός φωτογραφείου, ενός εργαστηρίου ραπτικής, ενός πιλοπιείου, ενός φαρμακείου και ενός καταστήματος παιχνιδιών. 

## Εκδηλώσεις
Κατά καιρούς, το Μουσείο της Βοϊβοντίνας φιλοξενεί διάφορες πολιτισμικές εκδηλώσεις. Αξιομνημόνευτη είναι η συναυλία που διοργανώθηκε στο μουσείο το 2024, στο πλαίσιο των Πολιτιστικών Διαλόγων Ελλάδας–Σερβίας, με τη συνεργασία μεταξύ του μουσείου και του Δήμου Καλαμαριάς. 

## Αξιοσημείωτοι πίνακες
Μεταξύ άλλων, στο μουσείο έχουν φιλοξενηθεί οι ακόλουθοι πίνακες:

* «Μαντόνα με παιδί», του Πάρις Μπορντόνε
* «Χριστός και Εκατόνταρχος», του Κάρλο Καλιάρι
* «Η Παναγία με τον Χριστό», του Τζούλιο Λιτσίνιο
* «Σενέκας», του Πέτερ Πάουλ Ρούμπενς (κλεμμένο)
* «Νομισματοκοπείο του Βουλκάνους», του Πέτερ Πάουλ Ρούμπενς
* «Η Τεντίδα παίρνει όπλα», του Πέτερ Πάουλ Ρούμπενς
* «Αυτοπροσωπογραφία», του Ρέμπραντ (κλεμμένο)
* «Πορτρέτο άνδρα με σπαθί», του Πάλμα ιλ Τζόβανε
* «Ο θάνατος του Κάτωνα», του Τζοβάν Μπατίστα Λανγκέτι
* «Στρατιώτες αναπαυόμενοι», του Αλεσάντρο Μανιάσκο
* «Η Αγία Οικογένεια με τον Άγιο Ιωάννη», του Τσέζαρε Γκέναρι
* «Η επίσκεψη της βασίλισσας του Σαβά», του Φρανς Φράνκεν του νεότερου
* «Η Μαγδαληνή με τον νεκρό Χριστό», του Μάρκο Αντόνιο Μπασέτι
* «Λουλούδια», του Γιαν φαν Χόισουμ
* «Πορτρέτο της Βιτόρια Ντε Λα Ροβέρα», του Γιούστους Σούστερμανς

## Εικόνες

Αρχείο:Museum_in_Vojvodina.jpg|εναλλ.=Museum of Vojvodina (entrance)| Μουσείο της Βοϊβοντίνας (είσοδος)
Αρχείο:Museum_of_Vojvodina.jpg|εναλλ.=Museum of Vojvodina (interior exhibits)| Μουσείο της Βοϊβοντίνας (εσωτερικά εκθέματα)
Αρχείο:Cooking_pans_(ceramics)_in_Museum_of_Vojvodina.jpg|εναλλ.=Cooking pans (ceramics) in Museum of Vojvodina, second half of the 19th century| Κεραμικά τηγάνια στο Μουσείο της Βοϊβοντίνας από το 2ο μισό του 19ου αι.
Αρχείο:Cradle_and_cradle_bedding_from_1880_and_1900_in_Museum_of_Vojvodina.jpg|εναλλ.=Cradle and cradle bedding in Museum of Vojvodina| Κούνια και κλινοσκεπάσματα κούνιας στο Μουσείο της Βοϊβοντίνας
Αρχείο:Музеј_Војводине_-_статуета,_Старчевачка_-_Корос_култура.jpg|εναλλ.=Prehistoric Fertility Deity statue| Προϊστορικό άγαλμα που επεικονίζει θεότητα της γονιμότητας
Αρχείο:Eksponat_u_Muzeju_Vojvodine_01.jpg|εναλλ.=Teeth and bones of mammoth| Δόντια και οστά από μαμούθ
Αρχείο:Музеј_Војводине_-_поставка_народне_ношње,_19._век.jpg|εναλλ.=Traditional ethnic clothing from the 19th century| Παραδοσιακά εθνικά ρούχα του 19ου αι.
Αρχείο:Eksponat_u_Muzeju_Vojvodine_07.jpg|εναλλ.=City and military clothing from 19th century| Πολιτικά και στρατιωτικά ρούχα του 19ου αι.
Αρχείο:Late_Roman_Helmet_Berkasovo_1.jpg|εναλλ.=Late Roman Helmet 4th century A.D.| Κράνος της ύστερης ρωμαϊκής εποχής, 4ος αιώνας μ.Χ.
Αρχείο:Exhibit_in_the_Мuseum_of_Vojvodina_in_Novi_Sad.11.jpg|εναλλ.=Exhibit of velociped| Πρώιμο ποδήλατο
Αρχείο:Exponat_in_The_Museum_of_Vojvodina_Novi_Sad_Serbia_04.jpg|εναλλ.=Vintage tea set| Βίντατζ σερβίτσιο τσαγιού
Αρχείο:Exibit_in_the_Museum_of_Vojvodina.jpg|εναλλ.=Toys from clay| Παιχνίδια από πηλό
Αρχείο:Carriages_(exibit)_in_Museum_of_Vojvodina.jpg|εναλλ.=Carriages| Άμαξα
Αρχείο:Exibit_in_Museum_of_Vojvodina.jpg|εναλλ.=Exhibit in the Museum| Αργαλειός
Αρχείο:Exibit_in_Museum_of_Vojvodina_01.jpg|εναλλ.=Exhibits in the Museum| Διάφορα εκθέματα
Αρχείο:Collection_of_chairs_in_Museum_of_Vojvodina.jpg|εναλλ.=Collection of chairs| Συλλογή από καρέκλες


## Παραπομπές

## Εξωτερικοί σύνδεσμοι

* 

Κατηγορία:Μουσεία ανά είδος και χώρα
Κατηγορία:Μουσεία